erlefamilien
Store norske leksikon,Biologi,Dyreriket,Ryggstrengdyr,Virveldyr,Fugler,Spurvefugler,Erlefamilien
Erlefamilien er en familie av spurvefugler. Familien omfatter rundt 65 arter, hvorav 15 er observert i Norge. De forekommer over hele verden, men med få arter i det australske området.
Fuglene i erlefamilien er insektetere. I Norge er bare de to største slektene representert, linerleslekten (Motacilla) og piplerkeslekten (Anthus), med henholdsvis tre og fire hekkearter. Piplerkene har reir på bakken, mens erlene har reir i hulrom, nisjer og i vegetasjon.Fellestrekk for erlefamilien er smalt, langt og spisst nebb og relativt lang hale og bakklo. De tre innerste armsvingfjærene er lengst og når nesten til spissen av den sammenfoldede vingen. Les mer i Store norske leksikon spurvefugler fugler i Norge